Listvinnzlan - sýningn og opnunarfögnuður
2025-11-29 17:00 - 19:00 UTC
HlustaOPNUN og LIST
Í LISTVINNZLUNNI.
Laugardaginn 29.nóvember
klukkan 17 – 19 (5-7).
Í Austurstræti 5, 3 hæð.
Inngangur bæði frá Austurstræti 5 og Hafnarstræti 4-6.
Hafnarstrætismegin er rampur og stór lyfta.
Gott aðgengi, sjá upplýsingar hér: www.listvinnslan.is/adgengi
Róleg opnun frá 16 – 16:50
(þá verður engin tónlist og lítið áreiti)
– Við fluttum í Austurstrætið í maí,
það er ekki seinna vænna að halda opnunar og innflutningsboð.
– Fjöldi listafólks hafa unnið að verkum sínum hjá Listvinnzlunni síðan í maí.
– Þau sýna verkin sín í Listvinnzlunni. Verkin erumörg til sölu.
Verkin verða til sýnis og sölu fram í miðjan desember.
Við auglýsum opnunartíma í desember síðar.
– Öll eru velkomin að koma!
Listafólkið sem sýnir verk sín eru:
Elín Sigríður María Ólafsdóttir
Kolbeinn Jón Magnússon
Helga Matthildur Viðarsdóttir
Sigrún Huld Hrafnsdóttir
Atli Már Indriðason
Gígja Garðarsdóttir
Þórir Gunnarsson
Benedikta Rostan
Kristján Rostan
Andrea Gavern
Fríða Adriana Martins
Ísak Óli Sævarsson
Ásdís Ásgeirsdóttir
Guðmundur Stefán Guðmundsson
Kári Hrafn Jóhannesson
Birkir Sigurðsson
Harpa Rut Elísdóttir
Elín Fanney Ólafsdóttir
Gunnar Már Pálsson
Óskar Theódórsson
E. Sóldís Þorsteinsdóttir
Lilja Dögg Birgisdóttir
Þorvaldur Arnar Guðmundsson
Erlingur Örn Skarphéðinsson
Haukur Björnsson

1. í aðventu - Hringrásarjól
2025-11-30 13:00 - 17:00
HlustaNotað verður nýtt á jólahringrásarmarkaði Norræna hússins, Landverndar og Grænfánans!
Viðburðurinn er hluti af aðventudagskrá Norræna hússins og hvatningarátaki Landverndar og Grænfánans um Nægjusaman Nóvember.

Dagskrá:13:00-17:00 – Jólahringrásarmarkaður opinn og Textíl Barinn verður á staðnum!14:00-17.00 – Jólapeysusmiðja með Ýrúrarí

Jólahringrásarmarkaður:
Það sem nýtist þér ekki lengur gæti vel reynst fjársjóður annars – og öfugt! Komdu t.d. með bækur, leikföng, spil og skiptu fyrir eitthvað annað. Tilvalið tækifæri til þess að finna umhverfisvænar jólagjafir sem þú getur sett undir tréð með góðri samvisku.
Við biðjum þátttakendur vinsamlegast aðeins að koma með hluti sem eru í góðu og nothæfu ástandi.
Skiptimarkaðsflokkarnir eru:• Leikföng• Spariföt og prjónuð föt• Jólaskraut/jólamunir• Bækur og spil• Hlutir fyrir heimilið

Jólapeysu smiðja með Ýrúrarí:
Fjölskylduvæn smiðja þar sem peysur öðlast nýtt útlit í jólaþema fyrir desember.
Smiðjan byggir á skapandi fataviðgerðar smiðjum textílhönnuðarins Ýrúrarí, þar sem föt öðlast nýtt líf og útlit með mjög einföldum og aðgengilegum aðferðum.Þátttakendur koma sjálfir með peysu, eða prjónaða flík, sem þau vilja breyta og ef einhverjar sérstaklega jólalegar hugmyndir hafa vaknað fyrir smiðju, eins og t.d að nota litlar jólaseríur eða úrelt jólaksraut heima úr geymslu, þá er um að gera að taka slíkt með!
Í smiðjunni verður í boði ýmis efniviður og verkfæri sem hægt er að vinna með í einföldum og skrautlegum textíl aðferðum sem henta algjörum byrjendum sem og lengra komnum. Einnig verður í boði efniviður og lausnir til að taka þátt í smiðjunni án þess að koma með peysu eða flík, enda ýmislegt sem hægt er að útbúa til að festa á flíkur tímabundið bara fyrir jólin.
Ætlast er til að börn yngri en 12 ára komi í fylgd fullorðins.

Textílbarinn:
Textíl Barinn er lítið sprotafyrirtæki sem er með það að markmiði að endurnýta textíl og finna leiðir til að hanna vörur og koma aftur inn í hringrásarhagkerfið. Markmið þeirra er að auka vitund um endurvinnslu og endurnýtingu á textíl og þannig stuðla að ábyrgri neyslu, skapandi lausnum og félagslegri þátttöku. Textílbarinn er með vinnustofu og litla verslun á Faxatorgi, Faxafeni 10.

Við hlökkum til að sjá ykkur og bendum einnig á að Plantan verður með sérstakan jólamatseðil og jóladrykki í boði.
Aðgengi að Elissu sal og andyri er gott, lágur þröskuldur er inn í Elissu sal. Aðgengileg salerni eru á aðalhæð.Nánar um aðgengismál má lesa með því að smella hér.

Hvatningarverðlaun ÖBÍ 2025
2025-12-03 11:00 | Grand Hótel Reykjavík, Sigtún 38, Reykjavík, 105
HlustaVertu með þegar við afhendum Hvatningarverðlaun ÖBÍ réttindasamtaka í ár!
Verðlaunahátíðin hefst stundvíslega klukkan 11:00 þann 3. desember á Grand hóteli í Reykjavík. Á dagskrá er mikil gleði.
Tilnefnd eru:

Hákon Atli Bjarkason
Fyrir að vera frábær fyrirmynd og stuðla að inngildingu ungs fatlaðs íþróttafólks.

Listvinnzlan
Fyrir brautryðjendastarf á sviði listsköpunar fatlaðs fólks og fjölgun atvinnutækifæra.

Magnús Orri Arnarson
Fyrir einstakt framlag á sviði vitundarvakningar, kvikmyndagerðar og íþrótta.

Sigurður Hólmar Jóhannesson
Fyrir að lyfta grettistaki í málaflokki fatlaðra barna og barna með sjaldgæfa sjúkdóma.

Hvatningarverðlaunin hafa verið veitt frá árinu 2007 en í fyrra voru það tvö leikverk sem mörkuðu tímamót í íslensku atvinnuleikhúsi: Fúsi, aldur og fyrri störf eftir Sigfús Sveinbjörn Svanbergsson og Agnar Jón Egilsson og Taktu flugið, beibí eftir Kolbrúnu Dögg Kristjánsdóttur sem urðu fyrir valinu og mörkuðu tímamót í íslensku atvinnuleikhúsi.
Hvatningarverðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks.
3. desember er einmitt alþjóðadagur fatlaðs fólks og auk þess að standa fyrir Hvatningarverðlaununum er ÖBÍ með átakið upplýst samfélag. Fólk um allt land er hvatt til þess að lýsa upp í fjólubláu, einkennislit réttindabaráttu fatlaðs fólks.
Viðburðurinn verður táknmáls- og rittúlkaður.

ADHD og jólin
2025-12-03 20:00
Hlusta
Jólin eru æði! – eða hvað ?

Dr Drífa Björk Guðmundsdóttir, sálfræðingur fjallar um, hvernig ýmislegt í jólaundirbúningnum, spenningnum sem fylgir jólunum og breyttri rútínu fjölskyldunnar í jólafríinu, getur valdið streitu og erfiðleikum hjá börnum og fólki með ADHD og gefur góð ráð um hvernig hægt er að bregðast við. Tilvalið fyrir alla sem eru með, eiga eða kenna einstaklingum með ADHD.

Fræðslufundurinn verður í streymi 3. desember kl. 20:00 og er eingöngu aðgengilegur skuldlausu félagsfólki ADHD samtakanna á Facebook síðunni ADHD í beinni. Nánari upplýsingar:
ADHD og jólin | ADHD samtökin

Mannréttindabíó - Sigur fyrir sjálfsmyndina
2025-12-04 09:30 - 11:00
HlustaMagnús Orri Arnarson er tilnefndur til Hvatningarverðlaunanna 2025, fyrir einstakt framlag á sviði vitundarvakningar, kvikmyndagerðar og íþrótta. Myndin verður sýnd og Magnús Orri, höfundur myndarinnar verður á staðnum til að segja frá gerð myndarinnar.
Sigur fyrir sjálfsmyndina – Ný íslensk heimildarmynd um íslensku keppendurna á Special Olympics
Myndin greinir frá þátttöku fimm íslenskra íþróttamanna á Heimsleikum Special Olympics á Ítalíu fyrr á þessu ári.
Myndin veitir innsýn inn í undirbúning, keppnina sjálfa og þá mannúð og virðingu sem einkennir starf Special Olympics samtakanna.
Höfundur myndarinnar, Magnús Orri Arnarsson, keppti sjálfur á leikunum í abu Dhabi árið 2019 og hefur síðan helgað sig kvikmyndagerð. Þetta er fyrsta heimildarmynd Magnúsar Orra.
Myndin gefur góða innsýn í starf Special Olympics samtakanna sem stofnuð voru af Eunice Kennedy Shriver árið 1968 og eru í dag með um 6 milljónir iðkenda um allan heim. Starfið byggir á gildum mannúðar, virðingar og jafnra tækifæra. Forsvarsmaður samtakanna í dag er Timothy Kennedy Shriver og Kennedy fjölskyldan er enn virkur bakhjarl í starfi samtakanna.
Íþróttasamband fatlaðra hefur verið umsjónaraðili starfs Special Olympics á Íslandi frá árinu 1989. Yfir 600 íslenskir keppendur frá aðildarfélögum ÍF hafa fengið tækifæri til þátttöku á vetrar og sumarheimsleikum Special Olympics í fjölmörgum greinum. Ný tækifæri hafa opnast með breyttri skilgreiningu en í upphafi var miðað við iðkendur með þroskahömlun eða „intellectual disability“. Í dag er viðmið „learning disability“ Sífellt aukin áhersla er á „unified“ þar sem ófatlaðir og fatlaðir æfa og keppa saman í einstaklings og liðagreinum.

Jólabollinn & bókajól
2025-12-11 09:30 - 11:00
HlustaVið birtum upp skammdegið með notalegri samverustund þar sem ilmandi kakó, jólakaffi og brakandi piparkökur bíða okkar. Við slökum á við kertaljós og njótum upplestrar þriggja höfunda sem lesa upp úr nýjum bókum sínum. Hlý og hátíðleg stund sem gleður í desembermyrkrinu.
Fríða Ísberg les brot úr bók sinni Huldukonan, Ólafur Haukur Símonarson les úr bók Janne Teller Ekkert sem hann þýddi yfir á íslensku & Ísak Hilmarsson les upp úr nýrri bók sinni Fæðingarsögur feðra.
Huldukonan
Konurnar í Lohr fjölskyldunni skilja ekki að Sigvaldi þeirra, með alla sína augljósu mannkosti, hafi aldrei gengið út. Ennfremur fá þær ekki skilið þá fráleitu ákvörðun hans að gerast einsetumaður í eyðivík. Dag einn birtist Sigvaldi á dyraþrepi móður sinnar með mánaðargamla stúlku í fanginu og neitar að svara því hver sé móðir barnsins.
Ekkert
Það rennur uppp fyrir Pierre Anthon að ekki taki því að gera neitt, af því að ekkert hafi þýðingu þegar allt komi til alls. Hann kemur sér fyrir uppi í tré og ögrar þaðan bekkjarsystkinum sínum. Þau reyna að sannfæra hann um tilgang lífsins með aðferðum sem fara að lokum út í öfgar. Verlaunabók sem gefin hefur verið út á 36 tunumálum.
Fæðingarsögur feðra
Fæðingarsögur feðra inniheldur sögur frá feðrum af fæðingum barna þeirra. Sögurnar í bókinni eru nafnlausar og skrifaðar af feðrunum sjálfum. Þær veita góða innsýn í upplifun og sjónarhorn feðra af meðgöngu, fæðingu og fyrstu augnablikunum í lífi barna þeirra. Sögurnar eru jafn ólíkar og þær eru margar og koma frá feðrum á mismunandi aldri. Þær segja frá flestum tegundum fæðinga, frá keisaraskurðum, fæðingum í heimahúsi, á sjúkrahúsi, í sjúkrabíl, á fæðingarheimilum og einnig erlendis. Með bókinni vilja höfundar opna á umræðuna um upplifun feðra af fæðingum og vekja athygli á hlutverki þeirra og þátttöku í barneignarferlinu. Eins er von um að bókin hvetji til umræðu um upplifun fólks af fæðingum barna sinna, hvort sem er við hitt foreldri barnsins eða á milli kynslóða.

Jólatónleikar Hjálpræðishersins
2025-12-20 19:00 | Hjálpræðisherinn, Suðurlandsbraut 72, Reykjavík
HlustaLaugardagskvöldið 20. desember klukkan 19:00 mun Hjálpræðisherinn blása til einstakra jólatónleika þar sem andi jólanna svífur yfir vötnum og fyllir salinn hlýju, friði og eftirvæntingu.
Frítt er inn en frjáls framlög eru vel þegin og mun allur ágóði renna í velferðarsjóð Hjálpræðishersins, þar sem hver króna skilar sér beint til þeirra sem þurfa á stuðningi að halda á þessum viðkvæma tíma ársins.
Húsbandið:
Gunnar Wincke á trommur
Birgir Jóhann Birgisson á bassa
Þórir Haraldsson á Hammond
Siggi Ingimars á gítar
Lárus Óskar Sigmundsson, píanóleikari og stjórnandi
Með þeim koma fram glæsilegir sólóistar:
Stefanía Svavarsdóttir,
Gospelkór Hjálpræðishersins
Lárus Óskar Sigmundsson,
Benjamín Ásmundur Eriksson,
Johanna Tablante,
Siggi Ingimars og Rannvá Olsen.
Þetta verður kvöld fullt af ljúfri tónlist og hjartnæmum stemmningum – tónleikar sem fanga jólaandann og færa hlýju inn í veturinn.
Komdu og njóttu.

Jólaföndursmiðja fyrir börnin í Norræna húsinu
2025-12-21 13:00 - 15:00 | Norræna húsið, Sæmundargötu 11, Reykjavík, 102, Iceland
HlustaHyggestund – Notaleg jólaföndursmiðja fyrir börnin
Velkomin í notalega föndursmiðju fyrir fjölskyldur af öllum toga, þar sem gestum er boðið að búa til jólakort og gjafamiða í notalegum jólaanda 21. desember kl. 13 til 15.
Smiðjan fer fram á Barnabókasafni Norræna hússins þar sem sýningin Lína, lýðræðið og raddir barnanna! stendur yfir.
Börnum er boðið að sækja innblástur í heim Línu til að skapa skemmtileg kort og gjafa merkimiða. Smiðjan er hluti af aðventudagskrá okkar, aðgangur að og allt efni er ókeypis.
Opnunartími og aðgengi
Barnabókasafn Norræna hússins er öllum opið, aðgengi fyrir hjólastóla er í með lyftu frá aðalinngangi og þaðan í gegnum sýningarrýmið Hvelfingu. Aðgengilegt salerni og skiptiaðstaða er á aðalhæð hússins. Starfsfólk bókasafns veitir frekari upplýsingar og aðstoð sé hennar þörf. Sjá nánar: Aðgengi | Norræna Húsið
4. í aðventu: Hyggestund – Notaleg jólaföndursmiðja! | Norræna Húsið

Vetrarsólstöðuganga Píeta samtakanna
2025-12-21 19:30 - 20:00
HlustaVetrarsólstöðuganga Píeta samtakanna 21. desember 2025
Vetrarsólstöðugangan er innihaldsrík samverustund á dimmasta kvöldi ársins haldin í minningu þeirra sem látist hafa fyrir eigin hendi og hvatning til þeirra sem glíma við sjálfsvígshugsanir um að gefast ekki upp heldur þiggja hjálp og velja lífið.
Hist er í húsnæði Kynnisferða við Klettagarða 12. sunnudaginn 21. desember. Húsið opnar kl. 19:00 og dagskrá hefst 19:30. Boðið er upp á tónlistaratriði og flutt verða stutt ávörp. Genginn er svo stuttur spölur að vitanum við Skarfaklett þar sem minningarstund verður haldin. Hægt verður að kaupa kerti til styrktar Píeta samtökunum og kveikja á þeim við vitann. Einnig skrifum við skilaboð um söknuð og ást á gula vegginn á vitanum og yfir jól og áramót munu kveðjurnar standa á veggnum undir blikkandi ljósi og minna hvern sem kemur á að ástin er eilíf.
Öll eru velkomin.Ókeypis aðgangur.
– Vöffluvagninn verður á staðnum með funheitt kaffi, kakó og vöfflur til styrktar Píeta.– Kerti og varningur til styrktar Píeta.– Pennar til að skrifa minningarorð á vitann verða á staðnum.

Dagskrá:
19:00 Hús opnar19:30 Stutt ávörp19:40 Sveinn Arnar Sæmundsson og Ásta Marý Stefánsdóttir taka lagið.19:45 Söngsveitin Fílharmónía syngur20:00 Gengið út að vita, kveikt á kertum og minningarorð rituð á vitann.

Morgunbollinn - Listvinnzlan um menningu og mannréttindi
2026-01-12 09:30 - 11:00
HlustaListvinnzlan er vinnustaður þar sem list, mannréttindi og sköpunarkraftur mætast.
Kynning um Listvinnzluna sem er framsækið menningar-, mannréttinda- og nýsköpunarverkefni sem skapar raunveruleg atvinnutækifæri fyrir fatlað listafólk og tryggir aðgang að faglegu vinnuumhverfi, stuðningi og virkri þátttöku í íslensku menningarlífi.
Á viðburðinum segja Margrét M. Norðdahl, stofnandi Listvinnzlunnar, Elín Sigríður María Ólafsdóttir (ESMÓ) og Þórir Gunnarsson (Listapúkinn) frá því hvernig Listvinnzlan hefur þróast í lifandi vinnustað og listmiðstöð í hjarta Reykjavíkur. Þau fjalla um hvers vegna slíkur vettvangur er nauðsynlegur, hvernig hann sameinar list, menningu, velferð og mannréttindi — og hvernig Listvinnzlan er skýr framkvæmd inngildingar og valdeflingar í verki.
Gestir fá innsýn í daglegt starf Listvinnzlunnar og Listsmiðjunnar: hvernig listafólk vinnur þar á eigin forsendum, fær faglegan stuðning, þróar sjálfstæðan listferil, skapar sér tekjur og verður virkur þátttakandi í menningarlífi landsins. Rætt verður um réttindavinnu, nýsköpun og samfélagsleg áhrif — og hvers vegna aðgangur að vinnu, list og sköpun skiptir sköpum fyrir samfélagið allt.
Á meðan viðburðinum stendur verða verk eftir listafólk Listsmiðjunnar sýnd á veggjum og fá gestir þannig tækifæri til að kynnast fjölbreyttum röddum og sjónarhornum listafólks Listvinnzlunnar.
Listvinnzlan hlaut Múrbrjót Þroskahjálpar árið 2023 og var tilnefnd til Hvatningarverðlauna ÖBÍ réttindasamtaka árið 2025 fyrir brautryðjendastarf á sviði listsköpunar fatlaðs fólks og fjölgun atvinnutækifæra.
Viðburðurinn er fyrir öll sem hafa áhuga á listum, mannréttindum, inngildingu, nýsköpun og samfélagslegri breytingu — og vilja heyra hvernig hægt er að byggja vinnustað þar sem öll tilheyra.

Námskeið og fyrirlestraröð Sjálfsbjargar
2026-01-14 15:00 - 2026-01-21 00:00
HlustaSjálfsbjörg býður félagsfólki sínu á námskeið tengd andlegri líðan, samskiptum, næringu fyrir hreyfihamlaða og hreyfingu, á fyrstu vikum og mánuðum ársins.
Fyrstu tveir fyrirlestrarnir eru á höndum Samskiptamiðstöðvarinnar og verða í janúar. Þar fjallar Íris Eik Ólafsdóttir félagsráðgjafi um samskipti í fjölskyldum eftir slys eða veikindi og svo samskipti í parasambandi. Fyrri fyrirlesturinn verður 14. janúar nk og hefst kl. 15.00. Sá seinni verður 21. janúar kl. 15.00.
Nauðsynlegt er að fólk skrái sig á fyrirlestrana með því að senda tölvupóst á info@sjalfsbjorg.is eða hringja í síma 550 0360. Vinsamlegast setjið hvaða Sjálfsbjargarfélagi þið tilheyrið í skráninguna. Viðkomandi fær sendan fundarhlekk. Fyrirlestrarnir eru félagsfólki að kostnaðarlausu.
14. janúar kl. 15 Fyrirlestur fyrir fjölskyldur eftir slys eða veikindi
Þegar einstaklingur lendir í slysi eða alvarlegum veikindum hefur það áhrif á alla fjölskylduna. Slík reynsla er áfall bæði fyrir þann sem veikist eða slasast og aðstandendur, og raskað jafnvægi, hlutverkum og samskiptum innan fjölskyldunnar. Fjallað verður um hvernig áföll birtast hjá fjölskyldum og hvernig streita, sorg, óvissa og ótti geta haft áhrif á tilfinningar, hegðun og tengsl. Lögð er áhersla á fjölskylduna sem heild, þar sem breytingar hjá einum fjölskyldumeðlim hefur áhrif á alla. Rætt verður um mikilvægi tengsla, samskipta og samstöðu, sem og hvernig hægt er að styrkja seiglu, sjálfsumhyggju og gagnkvæman stuðning. Markmið námskeiðsins er að auka skilning, veita hagnýt verkfæri og styðja við heilbrigð samskipti og bataferli fjölskyldunnar í heild.
21. janúar kl 15 Fyrirlestur fyrir pör eftir slys eða veikindi
Þegar afleiðingar slyss eða veikindi verða hluti af lífi pars hefur það áhrif á sambandið í heild. Slík reynsla hefur áhrif á tilfinningar, samskipti, nánd og hlutverk innan sambandsins. Fjallað verður um algeng viðbrögð einstaklinga í parsambandi við áföllum, hvernig ótti, sorg, reiði eða fjarlægð geta komið fram og hvers vegna slík viðbrögð eru eðlileg í ljósi aðstæðna. Lögð er áhersla á sambandið sem síbreytilegt ferli þar sem áfallið snertir báða aðila, þó á ólíkan hátt. Rætt verður um mikilvægi öruggra tengsla, opins samtals og gagnkvæms skilnings, sem og hvernig hægt er að styrkja seiglu, nánd og samvinnu í kjölfar áfalls. Markmið námskeiðsins er að styðja pör í að takast á við breyttar aðstæður, efla tengsl og finna leiðir áfram saman. Mælt er með því að par hlusti saman á fyrirlesturinn og ræði um efni hans eftir á með það i huga hvaða verkfæri þau gætu hugsað sér að nýta.
Í febrúar verður námskeið um næringu hreyfihamlaðra og í mars fyrirlestrar um hreyfingu og sárameðferðir.
» Námskeið og fyrirlestraröð í upphafi árs

Auðlesið mál & mannréttindi
2026-01-15 09:30 - 11:00
HlustaSnorri Rafn Hallsson verkefnastjóri segir frá Miðstöð um auðlesið mál.
Við eigum öll rétt á upplýsingum á máli sem við skiljum. Aðeins þannig getum við notið réttinda okkar, nýtt tækifæri og tekið þátt í samfélaginu á eigin forsendum. Auðlesið mál er aðgengistæki sem ryður burt þeim hindrunum sem felast í tungumálinu.

Framkvæmdaráðsfundur
2026-01-16 16:00 - 17:00 | Mannréttindahúsið, Sigtún 42, Reykjavík, Iceland
HlustaFyrsti fundur framkvæmdaráðs ÖBÍ réttindasamtaka á nýju ári 2026

Samráðsfundur Mannréttindahússins
2026-01-21 13:00 - 14:00
HlustaFélagar úr Mannréttindahúsinu koma saman og ræða stefnu hússins og stöðu mála.

Fræðsluröð ÖBÍ - Fjáröflun og markaðsmál almannaheillafélaga
2026-01-21 16:00 - 19:00
HlustaFyrsta námskeið vorsins í Fræðsluröð ÖBÍ; Fjáröflun og markaðsmál almannaheillafélaga.Á námskeiðinu verður fjallað um helstu áskoranir og tækifæri í fjáröflun og markaðsmálum almannaheillafélaga. Rýnt verður í hugmyndir og leiðir til að auka sýnileika, rækta tengsl og sjálfbærni starfseminnar. Viðburðurinn hentar öllum sem koma að rekstri, markaðs- eða fjáröflunarstarfi almannaheillafélaga.
Námskeiðið verður haldið hér í Mannréttindahúsinu Sigtúni 42, 21. janúar kl. 16:00-19:00.
Kostnað af námskeiðahaldinu ber ÖBÍ. Boðið er upp á táknmáls- og rittúlkun.
Leiðbeinendur:
Andri Árnason – framkvæmdastjóri Takk sem hefur sérhæft sig í styrktarsamfélögum, markaðsetningu og þjónustu við almannaheillafélög.

Kristín Jezorski – markaðsstjóri hjá Takk sem hefur unnið að mörgum stórum herferðum tengdum vitundarvakningu og fjáröflun fyrir almannaheillafélög.

Flóki Guðmundsson – sérfræðingur í fjáröflun og viðskiptatengslum hjá Takk. Hann hefur stuðlað að vexti góðgerðarfélaga á Íslandi í yfir 10 ár og er vottaður sérfræðingur í verkefnastjórnun.

Morgunbollinn fræðsla: Hreyfing þegar þú hefur lítinn tíma.
2026-01-22 09:30 - 11:00
HlustaHeitt á könnunni og léttar veitingar frá 9:30 fræðslan hefst kl. 10:00.

Hreyfing þegar þú hefur lítinn tíma – fræðsluviðburður
Byrjum nýtt ár með krafti! Hvernig er hægt að koma hreyfingu inn í daglegt líf þegar tíminn er naumur? Á þessum fræðsluviðburði verður fjallað um einfaldar, raunhæfar og árangursríkar leiðir til að auka hreyfingu án þess að það krefjist mikils tíma, búnaðar eða undirbúnings.

Viðburðurinn leggur áherslu á mikilvægi reglulegrar hreyfingar fyrir heilsu, líðan og hamingju og sýnir hvernig smáar breytingar í daglegu lífi geta skilað miklum ávinningi. Farið verður yfir fjölbreyttar hugmyndir að hreyfingu sem auðvelt er að flétta inn í vinnudag og heimilislíf, svo sem stuttar styrktaræfingar, virkar pásur, daglega hreyfingu og einfaldar leiðir til að vera meira á ferðinni án þess að fórna tíma.
Jafnframt verður Lífshlaupið kynnt, farið yfir hvernig það virkar og hvernig þátttaka getur orðið hvetjandi og skemmtileg leið til að auka hreyfingu, bæði einstaklingslega og í hópi.

Leiðbeinendur:
Linda Laufdal – verkefnastjóri Lífshlaupsins og sérfræðingur á Fræðslu- og almenningsíþróttasviði ÍSÍ.
Hansína Þóra Gunnarsdóttir – starfsmaður Fræðslu- og almenningsíþróttasviðs ÍSÍ, með víðamikla reynslu af kennslu og þjálfun ýmissa íþróttagreina og hópa í um 30 ár.

Stjórnarfundur
2026-01-22 16:00 - 18:30 | Mannréttindahúsið, Sigtún 42, Reykjavík, Iceland
HlustaFyrsti fundur stjórnar ÖBÍ réttindasamtaka á nýju ári 2026 er 22. janúar.

Komdu að syngja!
2026-01-26 16:30 - 17:30 | Borgarbókasafnið – Árbæ, Hraunbæ 119, Reykjavík, 110, Iceland
HlustaGítarleikarinn og gleðigjafinn Valli leiðir samsöng þar sem helstu perlur íslenskrar dægurlagasögu verða á boðstólum. Eitthvað gamalt og gott sem flest ættu að þekkja!
Engrar söngkunnáttu krafist, öll syngja með sínu nefi. Það er allt í lagi þó að þú kunnir ekki textann, hann verður á skjá svo söngurinn verður leikur einn.
Komdu að syngja er á dagskrá einu sinni í mánuði fram á vor á Borgarbókasafninu Spönginni og Borgarbókasafninu Árbæ. Öll hjartanlega velkomin!
» Komdu að syngja! | Borgarbókasafnið

Mannréttindamorgunn - Hatur og mannréttindi
2026-01-29 09:30 - 11:00
HlustaIngileif Friðriksdóttir hefur á undanförnum árum látið að sér kveða í umræðu um mannréttindi í íslensku samfélagi.
Hún var framleiðandi sjónvarpsþáttarins HATUR sem sýndur var á RÚV síðastliðið haust, þar sem kastljósinu var beint að hatursorðræðu, afleiðingum hennar og því hvernig samfélög bregðast við þegar mörk eru þanin – eða brotin.
Á viðburðinum mun Ingileif fjalla um mannréttindamál, hatursorðræðu og mikilvægi þess að standa vörð um frelsi, mannlega reisn og ábyrgð í opinberri umræðu.
Ingileif starfar sem aðstoðarmaður utanríkisráðherra og er stofnandi fræðsluvettvangsins Hinseginleikans auk þess að vera rithöfundur.

Mannréttindahúsið, Sigtún 42, 1. hæð

Formannafundur ÖBÍ réttindasamtaka
2026-01-29 16:00 - 19:00 | Mannréttindahúsið, Sigtún 42, Reykjavík, Iceland
Hlusta

Masterclass Gulleggsins
2026-01-30 08:00 - 2026-01-31 17:30 | Gróska, Bjargargötu 1, Reykjavík, 102
HlustaKraumar í þér nýsköpunarhugmynd? Eða hefur þú áhuga á nýsköpun og langar að kynnast frumkvöðlaumhverfinu á Íslandi? Þá er Masterclass Gulleggsins fyrir þig!

Masterclass Gulleggsins er ókeypis námskeið í nýsköpun og stofnun fyrirtækja!
Hægt er að skrá sig í Masterclass bæði með eða án hugmyndar.

Hér ætlum við að mastera það að umbreyta hugmynd í viðskiptatækifæri. Reynsluboltar og neglur úr atvinnulífinu hjálpa þér að koma hugmyndinni þinni á næsta level! Markmiðið með Masterclass er að aðstoða þig við að útbúa 10 glæru kynningu og einnar mínútna myndband um hugmyndina þína, sem er akkúrat það sem þarf til að skila inn umsókn í Lokakeppni Gulleggsins sem fer fram í febrúar.
Kraumar í þér nýsköpunarhugmynd? Eða hefur þú áhuga á nýsköpun og langar að kynnast frumkvöðlaumhverfinu á Íslandi? Þá er Masterclass Gulleggsins fyrir þig!
Dagskrá og nánari upplýsingar
» Masterclass Gulleggsins 2026 — Klak » Masterclass | Gulleggið
Skráning
Skráningarfrestur er til miðnættis 29. janúar » Skráning – Gulleggið 2026 | YouNoodle

Málþing Allir með - Ferðin hingað og ferðalagið framundan
2026-01-30 09:00 - 13:00
HlustaHvernig tryggjum við að öll börn hafi raunverulegan aðgang að íþróttum?
Hvað hefur áunnist síðustu ár og hvert ætlum við næst?

Allir með verkefnið mun halda málþing þar sem við lítum yfir vegferð verkefnisins, deilum reynslu af vettvangi og ræðum lausnir og næstu skref í átt að íþróttastarfi fyrir öll börn.
Á málþinginu verður fjallað um stöðu fatlaðra barna í íþróttum í dag, rannsókn um þátttöku, reynslu barna, foreldra og íþróttafélaga sem og þau verkefni og samstarf sem þegar eru í gangi. Við munum ræða hvernig ná megi betur til foreldra, styrkja íþróttafélög og þjálfara ásamt því að skoða úrræði og lausnir sem eru til staðar.
Öllum er velkomið að koma og taka þátt í deginum með okkur og leggja sitt af mörkum til að allir fái að vera með.Við óskum eftir að fólk skrái sig á málþingið með því að fylla í formið hér: https://forms.gle/mVYx3A8CtPHFy2Us7

Dagsetning: 30. janúar, 2026Staðsetning: Minigarðurinn, Skútuvogur 2, 104 Reykjavík
Málþingið mun byrja kl. 09:00 og lýkur kl. 13:00

Morgunbolinn: Hamingja í skugga áfalla - Hvað getum við lært af erfiðri reynslu?
2026-02-05 09:30 - 11:00
HlustaHeitt á könnunni frá kl. 9:30, fyrirlestur hefst kl. 10:00.
Við heyrum frá Ebbu Áslaugu Kristjánsdóttur sem segir frá meistararitgerð sinni „Þakklát fyrir reynsluna en ekki fyrir krabbameinið“, sem beindist að upplifun fjögurra ungra kvenna af krabbameini og lærdómi þeirrar reynslu.
Fyrirlesarinn Ebba Áslaug útskrifaðist haustið 2024 með meistaragráðu í uppeldis- og menntunarfræði, með áherslu á jákvæða sálfræði.
Síðastliðið haust birtist ritrýnd grein í tímaritinu Netlu þar sem greint er frá rannsókninni og niðurstöðum hennar. Greinina má nálgast hér: https://doi.org/10.24270//netla.2025/16
Hlökkum til að sjá ykkur!

Fræðslufundur Stómasamtakanna
2026-02-05 19:30 - 21:00
HlustaFyrsti fræðslufundur ársins verður haldinn fimmtudaginn 5. febrúar í húsi Krabbameinsfélagsins að Skógarhlíð 8 í Reykjavík. Fundurinn hefst kl. 20:00 en húsið opnar 19:30.

Fundarefni verður kynning frá Ráðgjafarþjónustu Krabbameinsfélagsins.

Kaffiveitingar að lokinni dagskrá.

Tæknidagurinn í Hörpu – fyrir okkur öll
2026-02-07 11:00 - 16:00 | Harpa, Austurbakka 2, Reykjavík, 101, Iceland
HlustaAðgangur að tæknideginum í Hörpu laugardaginn 7. febrúar er ókeypis og eru öll hvött til mæta og upplifa töfra tækninnar.
Helstu tæknifyrirtæki landsins sýna hvað þau hafa fram að færa í stórglæsilegum básum. Hér getur þú prófað nýjustu tækni, tekið þátt í leikjum og getraunum og fengið innblástur fyrir það sem framtíðin ber í skauti sér.
Sjá nánari upplýsingar » UTmessan – 2026 Tæknidagur

Morgunbollinn – Listvinnzlan um menningu og mannréttindi
2026-02-12 09:30 - 11:00
HlustaListvinnzlan er vinnustaður þar sem list, mannréttindi og sköpunarkraftur mætast.
Heitt á könnunni kl.9:30 fyrirlestur hefst kl. 10:00.
Kynning um Listvinnzluna sem er framsækið menningar-, mannréttinda- og nýsköpunarverkefni sem skapar raunveruleg atvinnutækifæri fyrir fatlað listafólk og tryggir aðgang að faglegu vinnuumhverfi, stuðningi og virkri þátttöku í íslensku menningarlífi.
Á viðburðinum segja Margrét M. Norðdahl, stofnandi Listvinnzlunnar, Elín Sigríður María Ólafsdóttir (ESMÓ) og Þórir Gunnarsson (Listapúkinn) frá því hvernig Listvinnzlan hefur þróast í lifandi vinnustað og listmiðstöð í hjarta Reykjavíkur. Þau fjalla um hvers vegna slíkur vettvangur er nauðsynlegur, hvernig hann sameinar list, menningu, velferð og mannréttindi — og hvernig Listvinnzlan er skýr framkvæmd inngildingar og valdeflingar í verki.
Gestir fá innsýn í daglegt starf Listvinnzlunnar og Listsmiðjunnar: hvernig listafólk vinnur þar á eigin forsendum, fær faglegan stuðning, þróar sjálfstæðan listferil, skapar sér tekjur og verður virkur þátttakandi í menningarlífi landsins. Rætt verður um réttindavinnu, nýsköpun og samfélagsleg áhrif — og hvers vegna aðgangur að vinnu, list og sköpun skiptir sköpum fyrir samfélagið allt.
Á meðan viðburðinum stendur verða verk eftir listafólk Listsmiðjunnar sýnd á veggjum og fá gestir þannig tækifæri til að kynnast fjölbreyttum röddum og sjónarhornum listafólks Listvinnzlunnar.
Listvinnzlan hlaut Múrbrjót Þroskahjálpar árið 2023 og var tilnefnd til Hvatningarverðlauna ÖBÍ réttindasamtaka árið 2025 fyrir brautryðjendastarf á sviði listsköpunar fatlaðs fólks og fjölgun atvinnutækifæra.
Viðburðurinn er fyrir öll sem hafa áhuga á listum, mannréttindum, inngildingu, nýsköpun og samfélagslegri breytingu — og vilja heyra hvernig hægt er að byggja vinnustað þar sem öll tilheyra.

Námskeið: Hvernig geta öryrkjar verið sjálfstætt starfandi?
2026-02-12 14:00 - 17:00
HlustaNámskeið um eigin rekstur, skil á gjöldum og framtalsgerð
Fimmtudaginn 12. febrúar 2026 frá kl. 14-17. Mannréttindahúsinu, Sigtúni 42. Reykjavík (2 hæð).
Leiðbeinandi er Jón Arnar Baldurs, aðjunkt við viðskiptafræðideild Háskóla Íslands og löggiltur endurskoðandi.
Fullt er á námskeiðið – lokað hefur verið fyrir skráningu.
Námskeiðið er á vegum kjarahóps ÖBÍ og atvinnu- og menntahóps ÖBÍ.
Frítt er á námskeiðið.

Hey Google, talar þú íslensku? Opinn fundur um raddstýringu
2026-02-16 15:00 - 17:00 | Mannréttindahúsið, Sigtún 42, Reykjavík, Iceland
HlustaÖBÍ réttindasamtök og Almannarómur standa fyrir opnum fundi um raddstýringu í Mannréttindahúsinu, Sigtúni 42, þann 16. febrúar klukkan 15:00.
Ræðum hvernig raddstýring getur opnað snjalltækni fyrir fleirum, sérstaklega mörgum fötlunarhópum, nú þegar lausnir á íslensku eru enn af skornum skammti. Förum yfir stöðuna, tækifærin og næstu skref. Hvað þarf til að íslenskar raddlausnir verði raunverulegur valkostur og hverjir geta rutt brautina. Öllum sem hafa áhuga á snjalltækni á íslensku er velkomið að taka þátt.

Morgunbollinn - Jóga í daglegu lífi
2026-02-19 10:00 - 11:00
HlustaHeitt á könnunni frá kl. 9:30. Fyrirlestur hefst kl. 10:00.
Uppgötvaðu hvernig örfáar mínútur á dag geta haft raunveruleg áhrif. Langar þig að hreyfa þig meira og finna meiri ró án þess að þurfa að mæta sérstaklega í ræktina eða þurfa hafa þig til?
Á þessum viðburði lærir þú hvernig innleiða má jógahugsun, einfaldar hreyfingar og öndun inn í daglega rútínu – heima, í vinnunni eða hvar sem er. Áhersla er á stuttar, áhrifaríkar æfingar sem draga úr stífleika, styðja við bakið og róa taugakerfið.
Engin fyrri reynsla nauðsynleg – og enginn sérstakur klæðnaður.
Leiðbeinandi: Ásta Þórarinsdóttir er eigandi Yoga&Heilsu með víðtæka jógamenntun (200 RYT, Hatha og yin) og kennararéttindi í meðgöngu- og eftirmeðgöngujóga, auk sérþekkingar á hreyfingu og kvenheilsu.Hún hefur sjálf glímt við bakverki og leggur áherslu á reglulega, einfalda iðkun sem styrkir líkama og róar sál.

HNR fundur - norrænt samstarf
2026-02-23 | Mannréttindahúsið, Sigtún 42, Reykjavík, Iceland
HlustaFundir norrænu fötlunarsamtakanna eru að jafnaði tvisvar á ári. Formenn og framkvæmdastjórar norrænu samtakanna sitja í ráðinu.
